16.6.2022 г.
BG
Официален вестник на Европейския съюз
L 161/33
(42)
Това твърдение е разгледано в съображение 256 по-долу.
(43)
След разгласяването Tata Metaliks Limited заяви, че данните в искането за преглед, отнасящи се до данните на промишлеността на Съюза и до вноса, обхващат периода от юли 2019 г. до юни 2020 г. Съгласно определеното в известието за започване обаче разследваният период в рамките на прегледа е от януари 2020 г. до декември 2020 г.
Според дружеството заявителите е следвало да актуализират искането за преглед с оглед изтичане на срока на действие на мерките въз основа на определения в известието за започване разследван период в рамките на прегледа, като тези данни е следвало да бъдат предоставени на страните.
Като не е разпространила до страните такова актуализирано искане за преглед, Комисията е нарушила член 12, параграф 12.1, точки 12.1.2 и 12.1.3 от Споразумението на СТО за субсидиите и изравнителните мерки („Споразумението за СИМ“).
(44)
На първо място, обичайната практика на Комисията е да основава констатациите си на най-актуалните налични данни.
Не е необходимо тези данни да съответстват на срока, определен в искането за преглед с оглед изтичане на срока на действие, тъй като може да не са били налични към момента на подаване на искането за преглед.
Споразумението за СИМ не съдържа разпоредба, която да изисква от Комисията да основава констатациите си на същия период като определения в искането за преглед с оглед изтичане на срока на действие.
На второ място, по време на разследването всички страни имаха възможност да представят коментира по констатациите и доказателствата, свързани с определения в известието за започване разследван период в рамките на прегледа.
Поради това Комисията счете, че не е нарушила процедурни права, нито Споразумението за СИМ, и отхвърли твърдението.
(45)
Дружеството Tata Metaliks Limited също така изтъкна факта, че Комисията е отхвърлила коментарите му относно започването на процедурата, тъй като те били получени след предвидения в известието за започване срок (вж. съображение 28).
Според него срокът би следвало да се прилага едва след получаването на ревизираните от заявителите данни, които би следвало да се отнасят за определения в известието за започване разследван период в рамките на прегледа.
Tata Metaliks Limited също така заяви, че възможността изявления по правни въпроси да бъдат повдигани след изтичането на определените срокове представлява „установен принцип на справедливост“ и „установено правно положение за всички юрисдикции“.
(46)
Както е обяснено в съображение 44, разследваният период в рамките на прегледа се отнасяше до последния период, за който имаше налични данни, а този период невинаги съответства на предварителната оценка в искането за преглед.
Освен това срокът в известието за започване изрично бе свързан с датата на публикуване на известието, а не с която и да било друга дата, като например датата на предоставяне на информация от някоя от страните.
По отношение на срока в известието за започване не се прави разлика между правни и фактически въпроси, като този срок се прилага еднакво и в двата случая.
Поради това Комисията отхвърли твърдението. 2.
РАЗГЛЕЖДАН ПРОДУКТ И СХОДЕН ПРОДУКТ
2.1.
Разглеждан продукт (47)
Разглежданият продукт е същият като в първоначалното разследване, а именно тръби от пластичен чугун (наричан също сферографитен чугун) („тръби от пластичен чугун“), с изключение на тръбите от пластичен чугун без вътрешно и външно покритие („непокрити тръби“), с произход от Индия, понастоящем класирани в кодове по КН ex 7303 00 10 (код по ТАРИК 7303 00 10 10) и ex 7303 00 90 (код по ТАРИК 7303 00 90 10) („разглежданият продукт“).
(48)
Тръбите от пластичен чугун са предназначени за водоснабдяване с питейна вода, отвеждане на отпадъчни води и напояване на селскостопанска земя.
Транспортирането на вода по тръби от пластичен чугун може да се осъществява с прилагане на налягане или само чрез силата на гравитацията.
Диаметърът на тръбите е от 60 до 2 000 mm, а дължината им е 5,5, 6,7 или 8 метра.
Те обикновено са покрити с цимент или други материали отвътре, а отвън са поцинковани, боядисани или облепени с лента.
Основните крайни ползватели са дружества за комунални услуги. 2.2.
Сходен продукт
(49)
При настоящото разследване в рамките на прегледа с оглед изтичане на срока на действие на мерките бе потвърдено установеното при първоначалното разследване, а именно, че следните продукти имат едни и същи основни физически, химически и технически характеристики, както и едни и същи видове основна употреба: — разглежданият продукт; — продуктът, произвеждан и продаван на вътрешния пазар в засегнатата държава; и — продуктът, произвеждан и продаван в Съюза от промишлеността на Съюза.